Salma Celeste Paralluelo

Salma Celeste Paralluelo Ayingono (født 13. november 2003 i Zaragoza) er en tidligere spansk friidrettsutøver og nåværende profesjonell fotballspiller. Hun vant 400 meter hekk under Sommer-EYOF 2019 som sprinter. Hun spiller som venstrekant for Liga F-klubben FC Barcelona Femení og for Spanias kvinnelandslag i fotball. Paralluelo ble født i Zaragoza som datter av en spansk far og en mor fra Ekvatorial-Guinea.

Idrettskarriere

2018 
Paralluelo vant 300 meter og fikk sølv i tresteg under det spanske U16-mesterskapet innendørs 2018. Under det spanske U16-mesterskapet utendørs vant hun 300 meter hekk.

2019 
Hun deltok i det spanske mesterskapet i friidrett innendørs 2019, og fikk der bronse på 400 meter. Hun ble tatt ut til å delta i EM i friidrett innendørs 2019, men ble der slått ut i forsøksheatet på 400 meter. I mars vant hun 200 meter under det spanske U18-mesterskapet i friidrett innendørs. 

Utendørs fikk hun gull på 400 meter og 4 x 100 meter stafett under det spanske U18-mesterskapet i friidrett. I juni satte hun personlig rekord på 400 meter hekk, med 57,43 sekunder, da hun fikk bronse under Meeting Iberoamericano de Atletismo. Hun deltok i Sommer-EYOF 2019 (European Youth Olympic Festival), og vant der 400 meter hekk individuelt, og hun deltok også på Spanias stafettlag som vant 4 x 100 meter stafett. Spania deltok i Super League under Lag-EM i friidrett 2019, og Paralluelo fikk der tiende beste tid i forsøksheatet, som ga tre poeng i lagkonkurransen.

Fotballspiller 
Salma Paralluelo kom til FC Barcelona sommeren 2022 fra Villarreal CF, hvor hun tilbrakte de tre foregående sesongene. Salma Paralluelo ble først framtredende i hjembyklubben, Zaragoza CF, i en alder av 15 år gammel, og Villareal signerte henne etter at hun debuterte i andre divisjon.

Hun ble inkludert i Spanias lagliste for VM i fotball for kvinner 2023. Under kvartfinalekampen mot Nederland 11. august, scoret hun vinnermålet i en 2–1-seier etter ekstraomganger, for å kvalifisere Spania for første gang i historien til semifinalen i et verdensmesterskap.

Referanser

Eksterne lenker 
 

Spanske friidrettsutøvere
Spanske fotballspillere
Fødsler i 2003
Deltakere for Spania under EM i friidrett innendørs 2019
Spillere i VM i fotball for kvinner 2023